CELEX: 32015D0338
Language: ro
Date: 2015-02-27 00:00:00
Title: Decizia de punere în aplicare (UE) 2015/338 a Comisiei din 27 februarie 2015 privind anumite măsuri de protecție provizorii referitoare la gripa aviară înalt patogenă de subtip H5N8 în Ungaria  Text cu relevanță pentru SEE

3.3.2015   
            
            
               RO
            
            
               Jurnalul Oficial al Uniunii Europene
            
            
               L 58/83
            
         DECIZIA DE PUNERE ÎN APLICARE (UE) 2015/338 A COMISIEI
   din 27 februarie 2015
   privind anumite măsuri de protecție provizorii referitoare la gripa aviară înalt patogenă de subtip H5N8 în Ungaria
   (Numai textul în limba maghiară este autentic)
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 89/662/CEE a Consiliului din 11 decembrie 1989 privind controlul veterinar în cadrul schimburilor intracomunitare în vederea realizării pieței interne (1), în special articolul 9 alineatul (3),
   având în vedere Directiva 90/425/CEE a Consiliului din 26 iunie 1990 privind controalele veterinare și zootehnice aplicabile în schimburile intracomunitare cu anumite animale vii și produse în vederea realizării pieței interne (2), în special articolul 10 alineatul (3),
   întrucât:
   
               (1)
            
            
               Gripa aviară este o boală infecțioasă virală a păsărilor, inclusiv a păsărilor domestice. Infecțiile cu virusurile gripei aviare la păsările domestice cauzează două forme principale ale acestei boli, care se deosebesc prin virulența lor. Forma slab patogenă cauzează, în general, doar simptome ușoare, în timp ce forma înalt patogenă determină rate foarte mari ale mortalității la majoritatea speciilor de păsări domestice. Boala în cauză poate avea un impact major asupra profitabilității aviculturii.
            
         
               (2)
            
            
               Gripa aviară apare în principal la păsări, dar, în anumite condiții, pot apărea infecții și la om, cu toate că riscul este, în general, foarte mic.
            
         
               (3)
            
            
               În cazul apariției unui focar epidemic de gripă aviară, există riscul ca agentul infecțios să se răspândească la alte exploatații în care se cresc păsări sau în care se află în captivitate alte păsări. Prin urmare, focarul se poate răspândi de la un stat membru la altul sau la țări terțe, prin intermediul comerțului cu păsări vii sau cu produse obținute de la acestea.
            
         
               (4)
            
            
               Directiva 2005/94/CE a Consiliului (3) stabilește anumite măsuri preventive privind supravegherea epidemiologică și depistarea timpurie a gripei aviare, precum și măsurile minime de control care se aplică în cazul apariției unui focar de gripă aviară la păsările domestice sau la alte păsări ținute în captivitate. Directiva respectivă prevede stabilirea unor zone de protecție și de supraveghere în eventualitatea apariției unui focar de gripă aviară înalt patogenă.
            
         
               (5)
            
            
               Ungaria a notificat Comisiei apariția unui focar de gripă aviară înalt patogenă de subtip H5 într-o exploatație de pe teritoriul ei în care se află păsări domestice sau alte păsări ținute în captivitate și a luat imediat măsurile necesare în temeiul Directivei 2005/94/CE, inclusiv stabilirea de zone de protecție și de supraveghere.
            
         
               (6)
            
            
               Comisia, în colaborare cu Ungaria, a examinat măsurile respective și constată că limitele zonelor de protecție și de supraveghere stabilite de către autoritatea competentă din statul membru respectiv se află la o distanță suficient de mare față de exploatația în care a fost confirmată apariția focarului.
            
         
               (7)
            
            
               Pentru a preveni orice perturbări inutile ale comerțului în Uniune și pentru a evita impunerea de către țări terțe a unor bariere nejustificate în calea comerțului, este necesară definirea rapidă, la nivelul Uniunii, a zonelor de protecție și de supraveghere stabilite în Ungaria, în colaborare cu statul membru respectiv.
            
         
               (8)
            
            
               Prin urmare, până la următoarea reuniune a Comitetului permanent pentru plante, animale, produse alimentare și hrană pentru animale, zonele de protecție și de supraveghere din Ungaria în care se aplică măsurile sanitar-veterinare prevăzute în Directiva 2005/94/CE ar trebui să fie definite în anexa la prezenta decizie și ar trebui să fie stabilită durata regionalizării respective.
            
         
               (9)
            
            
               Prezenta decizie urmează să fie reexaminată în cadrul următoarei reuniuni a Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTA DECIZIE:
   Articolul 1
   Ungaria se asigură că zonele de protecție și de supraveghere stabilite în conformitate cu articolul 16 alineatul (1) din Directiva 2005/94/CE cuprind cel puțin zonele menționate ca zone de protecție și de supraveghere în părțile A și B ale anexei la prezenta decizie.
   Articolul 2
   Prezenta decizie se aplică până la data de 26 martie 2015.
   Articolul 3
   Prezenta decizie se adresează Ungariei.
   
      Adoptată la Bruxelles, 27 februarie 2015.
      
         
            Pentru Comisie
         
         Vytenis ANDRIUKAITIS
         
            Membru al Comisiei
         
      
   
   
      (1)  JO L 395, 30.12.1989, p. 13.
   
      (2)  JO L 224, 18.8.1990, p. 29.
   
      (3)  Directiva 2005/94/CE a Consiliului din 20 decembrie 2005 privind măsurile comunitare de combatere a influenței aviare și de abrogare a Directivei 92/40/CEE (JO L 10, 14.1.2006, p. 16).
   
      ANEXĂ
      PARTEA A
      Zonă de protecție, astfel cum este menționată la articolul 1:
      
                  Codul ISO al țării
               
               
                  Statul membru
               
               
                  Codul
                  (dacă este disponibil)
               
               
                  Denumirea
               
            
                  HU
               
               
                  Ungaria
               
               
                  Cod poștal
               
               
                  Zonă care cuprinde:
               
            
                   
               
               
                   
               
               
                   
               
               
                  În județul Békés:
               
            
                   
               
               
                   
               
               
                  5525
               
               
                  Füzesgyarmat
               
            PARTEA B
      Zonă de supraveghere, astfel cum este menționată la articolul 1:
      
                  Codul ISO al țării
               
               
                  Statul membru
               
               
                  Codul
                  (dacă este disponibil)
               
               
                  Denumirea
               
            
                  HU
               
               
                  Ungaria
               
               
                  Cod poștal
               
               
                  Zonă care cuprinde:
               
            
                   
               
               
                   
               
               
                   
               
               
                  În județul Békés:
               
            
                   
               
               
                   
               
               
                  5526
               
               
                  Kertészsziget
               
            
                   
               
               
                   
               
               
                  5527
               
               
                  Bucsa
               
            
                   
               
               
                   
               
               
                  5520
               
               
                  Szeghalom
               
            
                   
               
               
                   
               
               
                  5510
               
               
                  Dévaványa
               
            
                   
               
               
                   
               
               
                   
               
               
                  În județul Hajdú-Bihar:
               
            
                   
               
               
                   
               
               
                  4173
               
               
                  Nagyrábé
               
            
                   
               
               
                   
               
               
                  4145
               
               
                  Csökmő
               
            
                   
               
               
                   
               
               
                  4144
               
               
                  Darvas
               
            
                   
               
               
                   
               
               
                  4171
               
               
                  Sárretudvari
               
            
                   
               
               
                   
               
               
                  4172
               
               
                  Biharnagybajom
               
            
                   
               
               
                   
               
               
                  4163
               
               
                  Szerep